**Stævnerapport for 3. afdeling af Fleuret Cup afholdt den 24. april 2022 i Birkerød hos Rudersdals Fægteklub.**

Der var 19 fægtere til start – både helt nye fægtere og andre der tidligere har deltaget i Fleuret Cuppen.

Fleuret Cuppen, som er et uformelt og hyggeligt børne- og ungdomsstævne, er et samarbejde mellem FKT, RUF, FSF, KØF og DFF.

Stævnet er et tilbud til fleuretfægtere, som ingen eller kun begrænset stævneerfaring har og åbent for alle danske klubber.

I Fleuret Cuppen fægtes der puljerunder og ingen udslagning. Alle fægterne får på den måde rigtig mange kampe, og det giver god stævnetræning for både fægtere og dommere! Her til den 3.afdeling havde vi bl.a to nye helt unge dommere med, Thomas og Linus, som klarede opgaven flot.

Formålet med cuppen er at give begyndere og fægtere med ingen eller begrænset stævneerfaring en god stævneoplevelse og forhåbentlig også få lyst til på et tidspunkt at prøve kræfter med ranglistestævnerne. Der var en dejlig stemning under stævnet, og vi fik igen mange positive kommentarer fra forældrene til måden vi afvikler Fleuret Cuppen på.

Til denne afdeling blev som vanligt alle børnene blev kaldt op til uddeling af præmier, og vi klappede ad dem hver og en for deres indsats og placering.

Vi klappede selvfølgelig også af dommerne Jean Paul, Marcus, Frode, Linus og Thomas, der alle var med til at skabe de gode rammer for afviklingen af Fleuret Cuppen.

**Vinderne af dagens to kategorier blev hos miniorerne Urko fra Københavns Fægteklub (KØF) og hos puslingene Hannibal fra Frederiksberg Slots Fægteklub (FSF)**

Stort tillykke til dagens vindere og stor tak til dagens dommere. Også en særlig tak til fægteforældrene for deres opbakning til fægterne og stævnet.

Og sidst men ikke mindst stor tak til Knud og Rudersdal Fægteklub for den velfungerende logistik og den lille stævnecafe, der var tryllet frem i dagens anledning.

***4. og sidste afdeling af Fleuret Cuppen 2021-2022 afholdes søndag, den 12. juni 2022, kl. 11:30 – ca. kl. 15:30 på Østerbro hos Fægteklubben Trekanten.***